als_Latn dik_Latn sag_Latn
Asport- Pasi ka udhëtuar pa lejen e klubit për të kryer vizitat mjekësore në ditën e djeshme, sic është shprehur nëpërmjet faqes së vet zyrtare, Javi Martinez është më në fund, zyrtarisht, një lojtar i gjermanëve të Bajern Mynih.
Ata që e kanë konfirmuar zyrtarisht këtë transferim kanë qënë drejtuesit bavarez: lojtari kombëtares spanjolle ka zgjidhur kontratën e tij me klubin bask për të firmosur më pas një kontratë katër vjecare me klubin e drejtuar nga Jup Hejnkes, që është renditur në vend të dytë sezonin e shkuar në Uefa Champions Ligë. “ Jam shumë i lumtur dhe mezi pres momentin të luajë për një klub me një histori kaq të madhe. Ka qënë një pritje e pafundme, por më në fund gjithcka ka përfunduar me sukses”, kanë qënë fjalët e Kampionit të Europës në vitin 2012 me fanellën e Spanjës të cilat janë shprehur për faqen zyrtare të Bajern Mynih.
Lojtari është blerë 40 milionë euro, pasi është paguar klauzola e tij e largimit e parashikuar në kontratë. Mesfushori me tipare mbrojtëse, që kohët e fundit është përdorur edhe në qëndër të mbrojtjes, është goditja e madhe nga ana e presidentit Karl Hajnz Rumenige për sezonin 2012-2013: “ Jemi shumë të lumtur, ka qënë një transferim i komplikuar por më në fund Javi është me ne”, është shprehur entusiast presdenti bavarez që pas kësaj blerjeje ka mbyllur merkaton dhe tani pret që skuadra e drejtuar nga Jup Hejnkes të triumfojë në Bundësligë dhe të arrijë të shkojë sa më larg në Champions Ligë.
You must be logged in to post a comment Login
als_Latn als_Latn als_Latn eng_Latn